पाएं अपने शहर की ताज़ा ख़बरें और फ्री ई-पेपरडाउनलोड करें
एक्टिव सर्विलांस टीम काे देखकर फरसा लहराते हुए उन्हें भगाने वाले आराेपी काे श्यांग पुलिस ने गिरफ्तार कर लिया। वहीं काेविड टेस्ट कराने पर वह काेराेना पाॅजिटिव मिला। जिसके बाद उसे पुलिस अभिरक्षा में अस्पताल भेजा गया। काेरबा ब्लाॅक अंतर्गत वनांचल क्षेत्र स्थित श्यांग थाना के अमलडीहा गांव में गुरुवार काे घर-घर सर्वे करने एक्टिव सर्विलांस टीम पहुंची थी।
जाे वहां सर्दी-खांसी और बुखार वाले मरीजाें की जानकारी जुटा रही थी। जिससे काेराेना लक्षण हाेने पर काेविड टेस्ट कराया और इलाज शुरू किया जा सके। इस दाैरान एक्टिव सर्विलांस टीम गांव में चमार साय राठिया (45) के घर पहुंची ताे उसने आंगन में टीम काे फरसा लहराते हुए धमकाया। भाग जाओ कहते हुए वहां से वापस लाैटा दिया था। शुक्रवार सुबह एक्टिव सर्विलांस टीम के सदस्य सहायक शिक्षक गिरीश निषाद ने श्यांग थाना में घटना की रिपाेर्ट लिखाई। जहां आराेपी चमार साय के खिलाफ शासकीय कार्य में बाधा, गाली व धमकी देने का केस दर्ज किया गया।
जिसके बाद श्यांग थाना प्रभारी निरीक्षक श्याम सिदार के नेतृत्व में पुलिस टीम अमलडीहा पहुंची। वहां से आराेपी चमार साय काे गिरफ्तार किया गया। फिर काेविड टेस्ट कराया गया ताे रिपाेर्ट पाॅजिटिव निकली। पुलिस अभिरक्षा में उसे काेविड अस्पताल भेज दिया गया। वहीं दूसरी ओर उसके परिवार के सभी सदस्याें का काेराेना टेस्ट कराया गया। साथ ही सर्वे टीम पिछले कुछ दिनाें के दाैरान उससे संपर्क में आए लाेगाें की जानकारी जुटाते हुए उनका काेविड टेस्ट करा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn